Ukuvakashela EBelize | Amazwe NabantuULIMI ISpanishi Isi-Albania Isi-Amharic Isi-Arabhu Isi-Armenia Isi-Azerbaijani Isi-Azerbaijani (SesiCyrillic) Isi-Estonia Isi-Ewe Isi-Iloko Isi-Indonesia Isi-Ukraine Isi-Urdu IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFinishi IsiFulentshi IsiGeorgia IsiGreki IsiHebheru IsiHiligaynon IsiHungary IsiJalimane IsiJapane IsiKinyarwanda IsiKirghiz IsiKirundi IsiKorea IsiLingala IsiLithuania IsiLozi IsiMacedonia IsiMalagasy IsiNgisi IsiNorway IsiNtaliyane IsiPedi IsiPolishi IsiPutukezi IsiRashiya IsiRomania IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiSinhala IsiSlovak IsiSlovenia IsiSuthu (SaseLesotho) IsiSwahili IsiSwahili (SaseCongo) IsiSwidi IsiTagalog IsiTahiti IsiThai IsiTigrinya IsiTonga IsiTsonga IsiTswana IsiTurkey IsiTwi IsiVietnam IsiXhosa IsiZuluUkuvakashela EBelizeIBELIZE iyindawo encane kodwa enezinto eziningi—amahlathi emvula namanzi acwebile anombala oluhlazana azungeze iziqhingi eziningi eziseduze kogu. Kodwa ukuhlukahluka kokubukeka kwendawo kumane kuyisiqalo sezimangaliso zaseBelize.Kunamakhulu ezinhlobonhlobo zezinyoni nezilwane ezitholakala kuleli zwe. Phakathi kwezilwane zasendle ezitholakalayo, kukhona upholi onoqhwaku olukhulu kanye ne-Baird’s tapir—isilwane esinekhala elide esiwuhlobo lukabhejane esikwazi ukugijima endaweni eyomile nangaphansi kwamanzi! Kukhona nengwe eziphilela yodwa yohlobo lwe-jaguar. Empeleni, iBelize iyaziqhenya ngokuba nesiqiwi sokuqala emhlabeni esilondoloze i-jaguar.IBelize iyaziqhenya ngokuba nesiqiwi sokuqala emhlabeni esigcina i-jaguarIBelize yake yaba yingxenye yezwe lempucuko yabantu bomdabu baseMelika Ephakathi amaMaya. Ibutho laseSpain lahlasela kule ndawo ngekhulu le-16, kodwa alizange likwazi ukuwanqoba ngokuphelele amaMaya. Kamuva, abaseBrithani bakwazi ukubusa le ndawo futhi ngo-1862 bayibiza ngokusemthethweni ngekoloni leBritish Honduras. Ngo-1981, iBelize yaba yizwe elizimele.Abantu baseBelize bayizinhlanga ezihlukahlukene njengezinto ezibazungezile. Ezinye zezinhlanga eziyinhloko amaCreole, ama-East Indian, amaGarifuna, amaMaya namaMestizo. Abantu bakhona banobungane nenhlonipho. Lapho izingane zikhuluma nabantu abadala, zivame ukusebenzisa amagama athi “Sisi” noma “Mnumzane” futhi uma zisabela zithi, “Yebo, mama” noma “Cha, mnumzane.”Imakethe esedolobheni laseBelizeEBelize, kunamabandla oFakazi BakaJehova oLimi Lwezandla LwaseMelika, isiBelize Kriol, isiNgisi, iLow German, isiMandarin samaShayina, isiMaya neSpanishi. Ngo-2013, cishe oyedwa kubantu abangu-40 baseBelize wahlanganyela noFakazi eSikhumbuzweni sokufa kukaKristu.INGABE BEWAZI? Izixhobo zamakhorali zaseBelize ziyibanga elingamakhilomitha angaphezu kuka-290 ubude. Zingezesibili ngobukhulu emhlabeni, ngemva kwezase-Australia ezibizwa ngokuthi iGreat Barrier Reef.Izixhobo zamakhorali zaseBelize zingezesibili ngobukhulu emhlabeniInani labantu: 333 000Inhloko-dolobha: IBelmopanIzilimi: IsiBelize Kriol, isiNgisi, iSpanishiIsimo sezulu: KufudumeleIzwe: Ingxenye eyinhloko yezwe inezintaba, amahlathi emvula namaxhaphozi. Emanzini agudle ugu, kugcwele amakhulu eziqhingi ezinezihlahla zomhlume
